**Juhend metsaühistutele Eesti Erametsaliidu PEFC rühmasertifikaadi sisekontrollide läbiviimiseks**

Juhendis on kirjeldatud EEML PEFC rühmasertifikaadi sisekontrollide valimi meetodid ja protseduurid.

* Metsaühistu viib sisekontrolle läbi, siis kui metsaühistu kaudu on EEML PEFC rühmasertifikaadiga liitunud vähemalt 20 metsaomanikku.
* Metsaomanike, kelle metsamaa pindala ületab 1000 ha sisekontrolle viib läbi EEML kontrollüksus.
* Kui EEML PEFC rühmasertifikaadiga on läbi metsaühistu liitunud vähem, kui 20 metsaomanikku viib sisekontrolle läbi EEML kontrollüksus.

**Sisekontrollid jagunevad:**

* Esmased sisekontrollid
* Iga-aastased sisekontrollid
* Riskipõhised sisekontrollid

1. **Esmased sisekontrollid**

Esmast sisekontrolli rakendatakse neile metsaomanikele, kes on EEML PEFC rühmasertifikaadiga liitunud eelmise kalendriaasta jooksul.

Liitunud metsaomanikud jagatakse nelja rühma, millest igal rühmal on oma kontrolli valimi koostamise metoodika.

Metoodika põhimõte seisneb selles, et mida suurem on metsaomaniku metsamaa pindala seda tihedamini satub metsaomanik kontrolli valimisse.

Esmase sisekontrolli valimi metoodika on järgmine

|  |  |  |
| --- | --- | --- |
|  | pindala | esmase kontrolli valim |
| I grupp | <100 ha | X = 0.6\*√y |
| II grupp | 100-1000 ha | X=0.3\*y |
| III grupp | 1000-10000 ha | X=0.4\*y |
| IV grupp | >10 000 ha | X=0.5\*y |

Y=liitunud metsaomanike arv.

Esmase sisekontrolli valimi viib läbi EEML kontrollüksus ning saadab valimis olevate metsaomanike nimed metsaühistule.

Kõik esmased sisekontrollid tuleb teostada järgneva kalendriaasta jooksul peale metsaomaniku liitumist EEML PEFC rühmasertifikaadiga.

1. **Iga-aastased sisekontrollid**

Iga-aastasesse sisekontrolli valimisse arvestatakse need metsaomanikud, kes liitusid rühmasertifikaadiga üle-eelmise kalendriaasta jooksul või varem.

Näide metsaomanik liitus EEML PEFC rühmasertifikaadiga 2018 aastal, siis iga-aastase kontrolli valimis on ta 2020. aastal.

Iga aastase sisekontrollide valim on järgmine:

|  |  |  |
| --- | --- | --- |
|  | pindala | iga aastase kontrolli valim |
| I grupp | <100 ha | X = 0.5\*√y |
| II grupp | 100-1000 ha | X=0.2\*y |
| III grupp | 1000-10000 ha | X=0.3\*y |
| IV grupp | >10 000 ha | X=y |

Iga-aastaste sisekontrollide puhul järgitakse põhimõtet, et ühte metsaomanikku ei kontrollita järjestikku kahel aastal.

Iga-aastase sisekontrolli valimi viib läbi EEML kontrollüksus ning saadab valimis olevate metsaomanike nimed metsaühistule.

1. **Riskipõhised sisekontrollid**

Riskipõhiseid sisekontrolle viiakse läbi nende metsaomanike seas, kellel esines kas esmasel sisekontrollil või iga-aastasel sisekontrollil mittevastavusi/puudusi olenemata mittevastavuste või puuduste kõrvaldamisest.

Riskipõhist sisekontrolli rakendatakse eelmise kalendriaasta esmaste sisekontrollide ning iga-aastaste sisekontrollide tulemuste põhjal. Metsaomanike nimekirja uuendatakse kalendriaasta alguses vastavalt eelmistele esmastele ning iga-aastaste sisekontrollide tulemustele.

Riskipõhiste sisekontrollide valim on järgmine:

X=0,5\*y

y on mittevastavuste ja/või puudustega metsaomanike arv eelmisel kalendriaastal.

Riskipõhise sisekontrolli valimi viib läbi EEML kontrollüksus ning saadab valimis olevate metsaomanike nimed metsaühistule.

**Esmaste ning iga-aastaste sisekontrollide läbiviimiseks on võimalik rakendada kahte erisugust kontrolli meetodit.**

1. Dokumentide kontroll (edaspidi lihtsustatud kontroll)

2. Dokumentide kontroll koos metsamajanduslike tegevuste kontrolliga

1. **Lihtsustatud kontroll**

* Lihtsustatud kontrolli rakendatakse I grupi metsaomanikele v.a juhtudel, kui metsaomanik on viimase kolme aasta jooksul teinud metsamajanduslikke tegevusi (erinevad raied, metsa uuendamine, teede ja kraavide rekonstrueerimine või uute rajamine jmt tegevused).
* Ning nende metsaomanike puhul, kes ei ole viimase kolme aasta jooksul teinud metsamajanduslikke töid (uuendusraied, hooldusraied, metsauuendus, metsamaaparandus jm metsamajanduslikud tööd).
* Kontrolli võib läbi viia e-kirja teel.
* Lihtsustatud kontrolli puhul kontrollitakse lisaks metsaomaniku ütlustele metsaregistrist, kas metsaomanikul on kehtivat raieteatist või aegunud raieteatisi.
* Metsamajanduslike tegevuste ülevaade küsitakse iga-aastaselt nendelt metsaomanikelt kes on sisekontrolli valimis.
* Lihtsustatud kontrolli puhul kontrollitakse järgnevaid dokumente:
* metsamajandamiskava(d);
* kaitstavate objektide kaitsekorralduskavad, -teatised ja eeskirjad (muinsus- ja looduskaitse objektid, VEP), kui neid esineb;
* vajadusel omandiõiguse dokumendid;
* lepingud jahindusorganisatsioonidega (kohalike jahiseltsidega);
* ning vajadusel muid asjakohaseid dokumente, mis tulenevad PEFC Eesti rahvusliku metsamajandamise standardi nõuetest.

**Lihtsustatud sisekontrolli käigus antakse hinnang dokumentide vastavusele PEFC Eesti Rahvusliku Metsamajandamise Standardi Nõuetele. Ning täidetakse ja esitatakse EEML rühmasertifikaadi kontrollüksusele aruanne, mis sisaldab juhendis EEML PEFC rühmasertifikaadi sisekontrollide aruandlus kirjas olevaid dokumente.**

1. **Dokumentide kontroll koos metsamajanduslike tegevuste kontrolliga**

* Rakendatakse nende metsaomanike puhul, kes on viimase kolme aasta jooksul teinud metsamajanduslikke töid (uuendusraied, hooldusraied, metsauuendus, metsamaaparandus jm tööd). Kontroll koosneb kahest osast. Dokumentide kontroll ning vaatlus metsas;
* Kontrolli käigus kontrollitakse dokumente juhendis: „EEML PEFC rühmasertifikaadi liikmete sisekontrolli käigus vajaminevad dokumendid“ kirjas olevaid dokumente;
* Metsamajanduslike tegevuste vaatluse käigus kontrollitakse:
* uuendusraieid
* hooldusraieid
* valikraieid
* trassiraieid
* raadamist
* Metsamaaparandust (uute teede ja kraavide ehitust, olemasolevate maaparandussüsteemide korrashoidu, teede ja kraavide rekonstrueerimist ja uuendamist);
* Metsauuendust (maapinna ettevalmistus, istutus, külv, looduslik uuenemine, kultuuride hooldus);
* Metsakahjustused sh ulukikahjustused;
* Erinevaid looduskaitse objekte (VEP, maastikukaitsealad, looduskaitsealad, üksikobjektid jmt);
* Pärandkultuuri objekte.
* Metsamajanduslike tegevuste ülevaade küsitakse iga-aastaselt nendelt metsaomanikelt kes on sisekontrolli valimis.

**Ühe metsaomaniku puhul tuleb vaadelda vähemalt kolme erisugust metsamajanduslikku tegevust ja objekti olenevalt metsaomaniku senisest tegevusest v.a juhul, kui objekte või tegevusi on vähem kui kolm.**

**Sisekontrolli käigus antakse hinnang tööde ning dokumentide vastavusele PEFC Eesti Rahvusliku Metsamajandamise Standardi Nõuetele.**

**Dokumentide kontrollil koos metsamajanduslike tegevuste kontrolliga täidetakse ning esitatakse EEML rühmasertifikaadi kontrollüksusele aruanne, mis sisaldab juhendis EEML PEFC rühmasertifikaadi sisekontrollide aruandlus kirjas olevaid dokumente.**

1. **Riskipõhine sisekontroll**

Riskipõhise kontrolli puhul teeb EEML kontrollüksus olenevalt mittevastavuste ja/või puuduste olemusele otsuse, kas viiakse läbi lihtsustatud sisekontroll või sisekontroll koos metsamajanduslike tegevuste kontrolliga.

1. **Metsaomanike teavitamine sisekontrollidest**

Kõikide sisekontrollide läbiviimiseks lepib metsaühistu rühmasertifikaadiga liitunud metsaomanikuga kokku sisekontrolli aja, koha ja ulatuse. Sisekontrolli aeg, koht ja metsaomaniku teavitamise aeg kontrollist märgitakse kontroll-lehele.

Peale sisekontrolle saadab kontrollüksus metsaomanikule sisekontrolli tulemused e-kirja teel. Mittevastavuste korral saadab kontrollüksus metsaomanikule mittevastavuste ja puuduste kõrvaldamise kava.